*Az asszony pedig otthagyta korsóját, elment a városba, és szólt az embereknek.* Jn. 4,28

Az asszony valami fontos ismeret birtokába jutott. Annyira fontos volt az a kijelentés, amit Jézustól hallott, hogy nem tudta magába tartani. Ki kellett mondania, el kellett híresztelni azt, hogy a Messiás van a falu határában. Ez messze több mint amit magában tarthat bárki is. Ez a tény felül írja a napi rutint, fontosabb a víznél, tovább kell adni.

Az asszony nem törődik a múlttal, azokkal sem, akik esetleg megbántották vagy beszóltak neki, mindenkinek el akarja mondani: itt a Messiás! A város felfigyel a szóra.

Ez a fontos hír sokak birtokában van. Jézus, mint Messiás ma is itt van és elérhető mindenki számára. Ha találsz valakit, aki ezt még nem tudja, akkor ez a hírmondás pillanata! Vadon Gyula